pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. ชูประสบการณ์รับมือโควิด - 19 ของไทย ในที่ประชุมอาเซียน เน้นทุกภาคส่วนทำงานร่วมมือกัน
วันศุกร์ที่ 17 พฤศจิกายน 2566
พม. ชูประสบการณ์รับมือโควิด - 19 ของไทย ในที่ประชุมอาเซียน เน้นทุกภาคส่วนทํางานร่วมมือกัน
พม. ชูประสบการณ์รับมือโควิด - 19 ของไทย ในที่ประชุมอาเซียน เน้นทุกภาคส่วนทํางานร่วมมือกัน
เมื่อวันที่ 16 พฤศจิกายน 2566 นางสาวสุนีย์ ศรีสง่าตระกูลเลิศ ผู้ตรวจราชการกระทรวงการพัฒนาสังคมและความมั่นคงของมนุษย์ (ผต.พม.) เป็นหัวหน้าคณะผู้แทนไทยเข้าร่วมการประชุมเจ้าหน้าที่อาวุโสอาเซียนด้านสวัสดิการสังคมและการพัฒนาบวกสาม (SOMSWD+3) ครั้งที่ 18 เพื่อหารือข้อท้าทายระดับภูมิภาค และแนวทางความร่วมมือระหว่างอาเซียน ร่วมกับ ประเทศจีน ญี่ปุ่น และเกาหลีใต้ ณ เมืองฮาลอง ประเทศเวียดนาม
นางสาวสุนีย์ กล่าวในที่ประชุมว่า การนําประสบการณ์ของประเทศไทยในการรับมือกับการแพร่ระบาดของโควิด -19 ซึ่งความร่วมมือระหว่างภาครัฐ ภาคธุรกิจ และอาสาสมัครมีบทบาทอย่างมากในการขับเคลื่อนบริการทางสังคม และได้เน้นย้ําถึงความร่วมมือกับหน่วยงานภาครัฐที่เกี่ยวข้องทั้งในระดับพื้นที่ ระดับภูมิภาค และระดับประเทศ เพื่อส่งเสริมการพัฒนาในระดับภูมิภาคอาเซียน และแสดงความเชื่อมั่นว่าความร่วมมืออย่างใกล้ชิดระหว่างประเทศสมาชิกอาเซียน จีน ญี่ปุ่น และเกาหลี จะช่วยให้อาเซียนบรรลุการพัฒนาการคุ้มครองทางสังคมได้ต่อไป
นางสาวสุนีย์ กล่าวเพิ่มเติมว่า ในช่วงบ่าย ผู้แทนไทยได้รายงานผลการดําเนินงานตามแผนปฏิบัติการระดับภูมิภาคอาเซียนว่าด้วยการขจัดความรุนแรงต่อเด็ก (ASEAN Regional Plan of Action on Elimination of Violence against Children) และรายงานผลการดําเนินงานของศูนย์ฝึกอบรมอาเซียนด้านสังคมสงเคราะห์และสวัสดิการสังคม (ASEAN Training Center for Social Work and Social Welfare : ATCSW) ในรอบปี พ.ศ. 2566 ซึ่งประเทศไทยเป็นประเทศเจ้าภาพ (Host Country) ในการจัดตั้งและดําเนินการของศูนย์ฝึกอบรมดังกล่าว
นอกจากนี้ ในช่วงท้ายของการประชุม บรูไนดารุสซาลาม ในฐานะประธานการประชุม SOMSWD ครั้งต่อไป แจ้งว่าการประชุม SOMSWD ครั้งที่ 20 และการประชุม SOMSWD+3 ครั้งที่ 19 จะจัดในรูปแบบการประชุมซึ่งหน้า สําหรับกําหนดการและสถานที่จะประสานแจ้งสํานักเลขาธิการอาเซียนในโอกาสแรกต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พม.หนึ่งเดียว #อาเซียน #SOMSWD+3
รัฐบาลไทย-ข่าวทำเนียบรัฐบาล-PM to hold press briefing on Govt’s debt relief packages
วันพฤหัสบดีที่ 16 พฤศจิกายน 2566
PM to hold press briefing on Govt’s debt relief packages
PM to hold press briefing on Govt’s debt relief packages
November 14, 2023, at 1600hrs, (San Francisco, U.S.A. local time), Prime Minister and Minister of Finance Srettha Thavisin clarified about the approved plan of the committee overseeing the resolution of people’s debts on Student Loan Fund repayment, and affirmed that it is the Government’s policy to holistically address people’s debt problems (i.e., debts under Student Loan Fund, teachers’ debts, informal debts, and debts of SMEs categorized by the Bank of Thailand as account status Code 21). A number of debt relief measures will be implemented to alleviate their debt burden. The Prime Minister added that he would give a press briefing on the Government’s debt relief packages at the end of this month.
The newly approved plan prescribes a recalculation of the debt repayment under Student Loan Fund, which will now be calculated from the principal amount, thereby reducing the principal faster. Additionally, debtors who have repaid more than 150% of the loan may cease their payment.
รัฐบาลไทย-ข่าวทำเนียบรัฐบาล-ผู้นำไทย-แคนาดา หารือร่วมกันผลักดัน FTA ระหว่าง ASEAN-Canada ซึ่งจะเป็นประโยชน์ต่อทั้งสองประเทศ
วันศุกร์ที่ 17 พฤศจิกายน 2566
ผู้นําไทย-แคนาดา หารือร่วมกันผลักดัน FTA ระหว่าง ASEAN-Canada ซึ่งจะเป็นประโยชน์ต่อทั้งสองประเทศ
.....
ผู้นําไทย-แคนาดา หารือร่วมกันผลักดัน FTA ระหว่าง ASEAN-Canada ซึ่งจะเป็นประโยชน์ต่อทั้งสองประเทศ
.
นากยกฯ ได้หารือทวิภาคีกับนายจัสติน ทรูโด นายกรัฐมนตรีแคนาดา ในระหว่างการประชุมผู้นําเขตเศรษฐกิจเอเปค ครั้งที่ 30 โดยผู้นําทั้งสองฝ่าย มุ่งเพิ่มพูนความร่วมมือในระดับทวิภาคีอย่างรอบด้านมากขึ้น
.
ทั้งนี้ ไทยและแคนาดายังไม่มี FTA ระหว่างกัน ทั้งนี้ ทั้งสองเห็นพ้องหากดําเนินการได้ก็จะเป็นประโยชน์ต่อไทยและแคนาดามาก โดยทั้งสองฝ่ายเห็นว่า ความตกลง FTA ระหว่าง ASEAN-Canada ซึ่งกําลังเจรจากันอยู่น่าจะเป็นโอกาสที่ดีให้ทั้งสองฝ่ายใช้ประโยชน์จาก FTA ดังกล่าว
.
อ่านเพิมเติม คลิกhttps://www.thaigov.go.th/news/contents/details/74876
#ไทยคู่ฟ้า#สื่อสารรัฐบาลไทย#APEC2023
-------------------
รัฐบาลไทย-ข่าวทำเนียบรัฐบาล-ผู้บริหาร UN ชื่นชมบทบาท รมว.พม. "วราวุธ" ประธานการประชุมว่าด้วยประชากรประจำภูมิภาคเอเชียและแปซิฟิก (APPC) ครั้งที่ 7
วันศุกร์ที่ 17 พฤศจิกายน 2566
ผู้บริหาร UN ชื่นชมบทบาท รมว.พม. "วราวุธ" ประธานการประชุมว่าด้วยประชากรประจําภูมิภาคเอเชียและแปซิฟิก (APPC) ครั้งที่ 7
ผู้บริหาร UN ชื่นชมบทบาท รมว.พม. "วราวุธ" ประธานการประชุมว่าด้วยประชากรประจําภูมิภาคเอเชียและแปซิฟิก (APPC) ครั้งที่ 7
วันที่ 16 พฤศจิกายน 2566 ที่ ห้อง ESCAP Hall ศูนย์ประชุมสหประชาชาติ กรุงเทพฯ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมว่าด้วยประชากรประจําภูมิภาคเอเชียและแปซิฟิก ครั้งที่ 7 (Seventh Asian and Pacific Population Conference : APPC) และให้เกียรติเป็นผู้อภิปรายในการเสวนาโต๊ะกลมหัวข้อ “Population Synamics, Sustainable Development and Climate Change” ร่วมกับ 1) Mr. John Wilmoth ผู้อํานวยการกองประชากร United Nations Department of Social and Economic Affairs (DESA) 2) Ms. Laisa Bulatale นักเคลื่อนไหวด้านสิทธิสตรีจาก Fiji และ 3) Ms. Sadekshya Aryal ผู้แทนภาคเอกชนจากประเทศเนปาล ทั้งนี้ ผู้อภิปรายได้ร่วมกันแลกเปลี่ยนมุมมองและข้อท้าทายระดับประเทศและภูมิภาคที่มีผลกระทบต่อการพัฒนาประชากร และได้หยิบยกข้อท้าทายที่สําคัญ อาทิ การอพยพโยกย้ายถิ่นฐานอันเนื่องมาจากการเปลี่ยนแปลงสภาพภูมิอากาศ สุขภาพและอนามัยเจริญพันธุ์ ปัญหาความเหลื่อมล้ําทางด้านรายได้ การเลือกปฏิบัติ และการรับมือกับปัญหาอัตราการเกิดต่ํา และการเข้าสู่สังคมผู้สูงวัย เป็นต้น
นายวราวุธ กล่าวต่อไปว่า นอกจากนี้ ตนพร้อมด้วยนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางสุดา สุหลง รองอธิบดีกรมกิจการสตรีและสถาบันครอบครัว เข้าร่วมการหารือทวิภาคี กับ Ms. Diene Kieta รองผู้อํานวยการกองทุนประชากรแห่งสหประชาชาติ (UNFPA) ซึ่งได้ชื่นชมบทบาทการเป็นประธานการประชุม APPC ครั้งที่ 7 ของรัฐมนตรีว่าการกระทรวง พม. และมีความยินดีที่ประเทศไทยให้ความสําคัญกับคําว่า “Human Security” ที่มีความครอบคลุมการพัฒนาประชากรในหลายประเด็น อาทิ การวางแผนครอบครัว สิทธิสุขภาวะทางเพศและอนามัยการเจริญพันธุ์ และการยุติความรุนแรงด้วยเหตุแห่งเพศ รวมถึงแสดงความพร้อมที่จะขยายความร่วมมือกับกระทรวง พม. ในอนาคต
นายวราวุธ กล่าวเพิ่มเติมว่า Ms. Diene Kieta ในนามของเลขาธิการสหประชาชาติ ยังได้เรียนเชิญตนเข้าร่วมการประชุม Commission on Population and Development สมัยที่ 57 เพื่อนําเสนอผลการดําเนินงานด้านการพัฒนาประชากรที่โดดเด่นของภูมิภาคเอเชียและแปซิฟิก ซึ่งมีประชากรที่ครอบคลุมร้อยละกว่า 60 ของประชากรทั้งหมดของโลก สําหรับเวทีการประชุมด้านประชากรระดับโลก ในเดือนเมษายน 2567
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พม.หนึ่งเดียว #อาเซียน #APPC #ESCAP #พม
รัฐบาลไทย-ข่าวทำเนียบรัฐบาล-รมว.ดีอี หารือผู้บริหารกระทรวงฯ ครั้งที่ 5/2566
วันศุกร์ที่ 17 พฤศจิกายน 2566
รมว.ดีอี หารือผู้บริหารกระทรวงฯ ครั้งที่ 5/2566
รมว.ดีอี หารือผู้บริหารกระทรวงฯ ครั้งที่ 5/2566
วันนี้ (17 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานการประชุมผู้บริหารกระทรวงฯ และหัวหน้าหน่วยงานในสังกัด Top Executives ครั้งที่ 4/2566 โดยมี นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม พร้อมด้วยคณะผู้บริหารและหัวหน้าหน่วยงานในสังกัด เข้าร่วม ณ ห้องประชุม MDES1 กระทรวงดิจิทัลเพื่อเศรษฐกิจและสังคม
_____________________________________
รัฐบาลไทย-ข่าวทำเนียบรัฐบาล-PM meets with executives of Apple Inc.
วันศุกร์ที่ 17 พฤศจิกายน 2566
17/11/2566
PM meets with executives of Apple Inc.
PM meets with executives of Apple Inc.
November 15, 2023, at 1400hrs (San Francisco, U.S.A. local time), at the Moscone Convention Center, San Francisco, U.S.A., executives of the Apple Inc. paid a courtesy call on Prime Minister and Minister of Finance Srettha Thavisin.
According to the Apple executives, Thailand ranks 2nd in terms of the number of iOS application developers in the Southeast Asian region. They commended the infrastructure and quality of products manufactured in the country, as Apple has its manufacturers in Thailand as well.
Apple executives also inquired about Thailand’s policy on digital economy, on which the Prime Minister affirmed the Government’s plan to implement digital economy policies in a comprehensive manner, be it, ease of doing business, one stop services, digital government, and green energy, among others. Apple has set the goal to reduce carbon emission by 2030, and expects its suppliers and manufacturers to follow suit. The Prime Minister stated that Thailand leads the region in terms of renewable energy, as the country boasts its wind power, solar power, and hydropower, and has planned for an expansion of hydro-floating solar hybrid project in dams in the country.
Both parties agreed to establish Apple Developer Academy, the Prime Minister extended an invitation for the company to set up one in Thailand. The Thai Government stands ready to provide support, and promote exchange of knowhow and expertise with Apple. Thailand’s concerned agency will collaborate and talk with Apple Inc. in more detail regarding the matter.
รัฐบาลไทย-ข่าวทำเนียบรัฐบาล-ไทย-ออสเตรเลีย กระชับความสัมพันธ์และเห็นพ้องเพิ่มพูนความร่วมมือทุกด้าน ไทยพร้อมเข้าร่วมการประชุมสุดยอดสมัยพิเศษ เพื่อฉลอง 50 ปี ความสัมพันธ์อาเซียน-ออสเตรเลีย ในปีหน้า
วันศุกร์ที่ 17 พฤศจิกายน 2566
17/11/2566
ไทย-ออสเตรเลีย กระชับความสัมพันธ์และเห็นพ้องเพิ่มพูนความร่วมมือทุกด้าน ไทยพร้อมเข้าร่วมการประชุมสุดยอดสมัยพิเศษ เพื่อฉลอง 50 ปี ความสัมพันธ์อาเซียน-ออสเตรเลีย ในปีหน้า
ไทย-ออสเตรเลีย กระชับความสัมพันธ์และเห็นพ้องเพิ่มพูนความร่วมมือทุกด้าน ไทยพร้อมเข้าร่วมการประชุมสุดยอดสมัยพิเศษ เพื่อฉลอง 50 ปี ความสัมพันธ์อาเซียน-ออสเตรเลีย ในปีหน้า
วันนี้ (16 พฤศจิกายน 2566) เวลา 11.35 น. (ตามเวลาท้องถิ่นนครซานฟรานซิสโก ซึ่งช้ากว่าไทย 15 ชั่วโมง) ณ ห้องหารือทวิภาคี 1 ศูนย์ประชุมมอสโคนีเซ็นเตอร์ ฝั่งทิศใต้ นครซานฟรานซิสโก รัฐแคลิฟอร์เนีย สหรัฐฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือทวิภาคีกับนายแอนโทนี แอลบาเนซี (The Honourable Anthony Albanese MP) นายกรัฐมนตรีเครือรัฐออสเตรเลีย ในห้วงการประชุมผู้นําเขตเศรษฐกิจเอเปค ครั้งที่ 30 โดย นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกฯ ยืนยันความพร้อมที่จะเข้าร่วมการประชุมสุดยอดสมัยพิเศษ เพื่อฉลองครบรอบ 50 ปี ความสัมพันธ์อาเซียน-ออสเตรเลียในปีหน้า พร้อมจะพาภาคเอกชนร่วมคณะไปด้วย โดยไทยและออสเตรเลียมี FTA ที่มีความก้าวหน้ามาก มีการแลกเปลี่ยนและความสัมพันธ์ระหว่างประชาชนที่ใกล้ชิด การท่องเที่ยวเป็นนโยบายที่สําคัญของรัฐบาล และเป็นส่วนสําคัญสําหรับเศรษฐกิจไทย โดยคนออสเตรเลียนิยมเดินทางมาท่องเที่ยวประเทศไทยจํานวนมาก ในขณะที่คนไทยก็นิยมท่องเที่ยวออสเตรเลีย เนื่องจากมีความปลอดภัย ทั้งนี้ มีบริษัทชั้นนําย้ายฐานการผลิตมาไทยเป็นจํานวนมาก อาทิ ด้านรถยนต์ไฟฟ้า การตั้งศูนย์ Data Center เป็นต้น รวมถึงจะมาลงทุนในไทยด้วย
ด้าน นายกฯ ออสเตรเลียแสดงความยินดี และเชื่อมั่นในการเข้ารับตําแหน่งของนายกรัฐมนตรี ทั้งสองประเทศถือเป็นมิตรประเทศที่มีความสัมพันธ์อันดีต่อกัน และไทยถือเป็นหุ้นส่วนที่สําคัญของออสเตรเลีย ทั้งทวิภาคี และในกรอบอาเซียน ยินดีที่ไทยตอบรับเข้าร่วมการประชุมสุดยอดสมัยพิเศษ เพื่อฉลองครบรอบ 50 ปีความสัมพันธ์อาเซียน-ออสเตรเลีย ในเดือนมีนาคม 2567 โดยออสเตรเลียมีคนไทยอาศัยอยู่จํานวนมากในภาคส่วนต่างๆ เช่น ภาคธุรกิจ และอาหาร เป็นต้น รวมถึงมีความร่วมมือสถาบันการศึกษาระหว่างกันอย่างดี อย่างไรก็ดี ปัจจุบัน อัตราเงินเฟ้อสูงมากเนื่องจากสถานการณ์ระหว่างประเทศ จึงทําให้สินค้าในประเทศราคาสูงขึ้น และประชาชนได้รับผลกระทบ
โอกาสนี้ นายกฯ ออสเตรเลียยังกล่าวว่าออสเตรเลียให้ความสําคัญกับความสัมพันธ์อาเซียน-ออสเตรเลียอย่างมาก โดยเฉพาะในด้านเศรษฐกิจ การประชุมสุดยอดสมัยพิเศษ เพื่อฉลองครบรอบ 50 ปีความสัมพันธ์อาเซียน-ออสเตรเลีย และยินดีที่ผู้นําอาเซียนทุกท่านได้ตอบรับเข้าร่วมการประชุมแล้ว โดยเศรษฐกิจระหว่างออสเตรเลียกับอาเซียนมีความเกื้อหนุนกันอย่างดี ทั้งนี้ ยังได้กล่าวชื่นชมการจัดการประชุมเอเปคปี 2022 ที่ไทยเป็นเจ้าภาพว่าประสบความสําเร็จอย่างดียิ่ง
รัฐบาลไทย-ข่าวทำเนียบรัฐบาล-“ภูมิธรรม” รักษาการนายกรัฐมนตรี ต่อสายตรงผู้ว่าฯเชียงราย กำชับติดตามเหตุแผ่นดินไหวเชียงรายอย่างใกล้ชิด
วันศุกร์ที่ 17 พฤศจิกายน 2566
17/11/2566
“ภูมิธรรม” รักษาการนายกรัฐมนตรี ต่อสายตรงผู้ว่าฯเชียงราย กําชับติดตามเหตุแผ่นดินไหวเชียงรายอย่างใกล้ชิด
“ภูมิธรรม” รักษาการนายกรัฐมนตรี ต่อสายตรงผู้ว่าฯเชียงราย กําชับติดตามเหตุแผ่นดินไหวเชียงรายอย่างใกล้ชิด
จากกรณีที่เกิดแผ่นดินไหว ขนาด 6.4 ริกเตอร์ ศูนย์กลางอยู่บริเวณประเทศเมียนมา เมื่อเวลา 8.37 น.ที่ผ่านมา (วันที่ 17 พฤศจิกายน 2566) นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ในฐานะรักษาการนายกรัฐมนตรี ได้แสดงความกังวลต่อสถานการณ์ดังกล่าว จากที่ปรากฎรายงานข่าวความเสียหายต่ออาคาร และการใช้ชีวิตของพี่น้องประชาชนในวงกว้าง จึงได้ต่อสายตรงเพื่อสั่งการ นายพุฒิพงศ์ ศิริมาตย์ ผู้ว่าราชการจังหวัดเชียงราย ให้ติดตามสถานการณ์อย่างใกล้ชิด และรายงานความคืบหน้าสถานการณ์อย่างต่อเนื่อง โดยได้ให้เบอร์ติดต่อตรงเพื่อสื่อสารถึงในกรณีฉุกเฉินได้ตลอดเวลา รวมไปถึงได้สั่งการให้เฝ้าระวังการเกิดอาฟเตอร์ช็อกที่อาจสร้างความเสียหายเพิ่มเติมด้วย
รัฐบาลไทย-ข่าวทำเนียบรัฐบาล-ดีอี ถวายผ้าพระกฐินพระราชทาน ประจำปี 2566
วันศุกร์ที่ 17 พฤศจิกายน 2566
ดีอี ถวายผ้าพระกฐินพระราชทาน ประจําปี 2566
ดีอี ถวายผ้าพระกฐินพระราชทาน ประจําปี 2566
วันนี้ (17 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีถวายผ้าพระกฐินพระราชทาน กระทรวงดิจิทัลเพื่อเศรษฐกิจและสังคม ประจําปี 2566 พร้อมด้วยผู้บริหาร ข้าราชการ พนักงาน ในสังกัดกระทรวงฯ เข้าร่วมพิธี ณ วัดพระยาทําวรวิหาร แขวงบ้านช่างหล่อ เขตบางกอกน้อย กรุงเทพฯ
_____________________________________
รัฐบาลไทย-ข่าวทำเนียบรัฐบาล-นายกฯ ยืนยันความพร้อมเข้าร่วมการประชุมสุดยอดสมัยพิเศษ เพื่อฉลอง 50 ปี ความสัมพันธ์อาเซียน-ออสเตรเลีย ในปีหน้า
วันศุกร์ที่ 17 พฤศจิกายน 2566
นายกฯ ยืนยันความพร้อมเข้าร่วมการประชุมสุดยอดสมัยพิเศษ เพื่อฉลอง 50 ปี ความสัมพันธ์อาเซียน-ออสเตรเลีย ในปีหน้า
....
นายกรัฐมนตรี ได้พบหารือทวิภาคีกับนายแอนโทนี แอลบาเนซี นายกรัฐมนตรีเครือรัฐออสเตรเลีย ในห้วงการประชุมผู้นําเขตเศรษฐกิจเอเปค ครั้งที่ 30
.
โดยนายกฯ ยืนยันความพร้อมที่จะเข้าร่วมการประชุมสุดยอดสมัยพิเศษ เพื่อฉลองครบรอบ 50 ปี ความสัมพันธ์อาเซียน-ออสเตรเลีย ในปีหน้า และจะพาภาคเอกชนร่วมคณะไปด้วย
.
ทั้งนี้ ไทยและออสเตรเลียมี FTA ที่มีความก้าวหน้ามาก มีการแลกเปลี่ยนและความสัมพันธ์ระหว่างประชาชนที่ใกล้ชิด ด้วยการเดินทางท่องเที่ยว นอกจากนี้ ยังมีบริษัทชั้นนําย้ายฐานการผลิตมาไทยเป็นจํานวนมาก
.
อ่านเพิ่มเติม คลิกhttps://www.thaigov.go.th/news/contents/details/74888
#ไทยคู่ฟ้า#สื่อสารรัฐบาลไทย#APEC2023
-------------------
รัฐบาลไทย-ข่าวทำเนียบรัฐบาล-กรมบัญชีกลางเพิ่มเติมหลักเกณฑ์ฯ เบิกจ่ายตรงค่ายาและค่าบริการ สำหรับผู้ป่วยกลุ่มโรคจอประสาทตาเสื่อมที่จำเป็นต้องฉีดยาเข้าวุ้นตา
วันศุกร์ที่ 17 พฤศจิกายน 2566
17/11/2566
กรมบัญชีกลางเพิ่มเติมหลักเกณฑ์ฯ เบิกจ่ายตรงค่ายาและค่าบริการ สําหรับผู้ป่วยกลุ่มโรคจอประสาทตาเสื่อมที่จําเป็นต้องฉีดยาเข้าวุ้นตา
กรมบัญชีกลางร่วมกับราชวิทยาลัยจักษุแพทย์แห่งประเทศไทย กําหนดแนวทางกํากับการเบิกจ่ายค่ายารักษาผู้ป่วยกลุ่มโรคจอประสาทตาเสื่อมด้วยการฉีดยาเข้าวุ้นตาให้สอดคล้องกับแนวทางเวชปฏิบัติ พร้อมทั้งกําหนดอัตราค่าบริการและอัตราเบิกจ่ายค่ายาที่เหมาะสม
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า เนื่องจากปัจจุบันผู้มีสิทธิสวัสดิการรักษาพยาบาลข้าราชการ เข้ารับการรักษาพยาบาลในกลุ่มโรคจอประสาทตาเสื่อมด้วยการฉีดยาเข้าวุ้นตา ปีละประมาณ 5,000 คน ใช้งบประมาณปีละประมาณ 700 ล้านบาท ดังนั้น เพื่อเป็นการกํากับดูแลค่าใช้จ่ายในการรักษาพยาบาลให้เป็นไปอย่างเหมาะสมภายใต้กรอบวงเงินงบประมาณที่ได้รับจัดสรร ซึ่งจะนําไปสู่ความยั่งยืนทางการคลัง กรมบัญชีกลางจึงร่วมกับราชวิทยาลัยจักษุแพทย์แห่งประเทศไทย ได้กําหนดแนวทางกํากับการเบิกจ่ายค่ายารักษาผู้ป่วยกลุ่มโรคจอประสาทตาเสื่อมด้วยการฉีดยาเข้าวุ้นตาให้สอดคล้องกับแนวทางเวชปฏิบัติ พร้อมทั้งกําหนดอัตราค่าบริการและอัตราเบิกจ่ายค่ายาที่เหมาะสม เพื่อให้ผู้มีสิทธิและบุคคลในครอบครัวสามารถเข้าถึงการให้บริการทางการแพทย์ที่จําเป็นและมีประสิทธิภาพ โดยกําหนดให้สามารถเบิกจ่ายค่าบริการการฉีดยาเข้าวุ้นตาได้ในอัตรา 3,000 บาท ต่อครั้ง ซึ่งเป็นอัตราที่พิจารณาแล้วว่ามีความเหมาะสมและสอดคล้องกับต้นทุนของสถานพยาบาล และกําหนดเพิ่มรายการยาที่เป็นยาชีววัตถุชนิดใหม่สําหรับฉีดเข้าวุ้นตาให้สามารถเบิกจ่ายได้ 5 รายการ (จากเดิมเบิกได้ 3 รายการยา) ทั้งนี้ การเบิกจ่ายค่ารักษาพยาบาลข้างต้นให้เบิกในระบบเบิกจ่ายตรงค่ารักษาพยาบาลเท่านั้น มีผลใช้บังคับสําหรับค่ารักษาพยาบาลที่เกิดขึ้นตั้งแต่วันที่ 1 ธันวาคม 2566 เป็นต้นไป รายละเอียดเพิ่มเติมตามหนังสือกรมบัญชีกลาง ด่วนที่สุด ที่ กค 0416.2/ว 681 ลงวันที่ 10 พฤศจิกายน 2566 ทั้งนี้ หากมีข้อสงสัยสามารถสอบถามเพิ่มเติมได้ที่หมายเลข 0 2127 7000 ต่อ 6850 และ 6851 หรือ Call Center กรมบัญชีกลาง หมายเลข 0 2270 6400 ในวัน และเวลาราชการ
รัฐบาลไทย-ข่าวทำเนียบรัฐบาล-รองโฆษกฯ คารม เผย รอง นรม. อนุทินฯ เน้นย้ำความสำคัญของทรัพยากรมนุษย์ พร้อมให้กระตุ้นจิตสำนึกรักชาติ และความภาคภูมิใจในประวัติศาสตร์ชาติไทย
วันศุกร์ที่ 17 พฤศจิกายน 2566
รองโฆษกฯ คารม เผย รอง นรม. อนุทินฯ เน้นย้ําความสําคัญของทรัพยากรมนุษย์ พร้อมให้กระตุ้นจิตสํานึกรักชาติ และความภาคภูมิใจในประวัติศาสตร์ชาติไทย
รองโฆษกฯ คารม เผย รอง นรม. อนุทินฯ เน้นย้ําความสําคัญของทรัพยากรมนุษย์ พร้อมให้กระตุ้นจิตสํานึกรักชาติ และความภาคภูมิใจในประวัติศาสตร์ชาติไทย
วันนี้ (17 พฤศจิกายน 2566) เวลา 11.00 น. ณ ห้องประชุมราชวัลลภ กระทรวงศึกษาธิการ นายอนุทิน ชาญวีรกูล รองนายกรัฐมนตรีและรัฐมนตรีวาการกระทรวงมหาดไทย ตรวจเยี่ยมและมอบนโยบายแก่หน่วยงานที่อยู่ภายใต้การกํากับดูแล 4 กระทรวง และ 1 องค์การมหาชน ประกอบด้วย กระทรวงมหาดไทย กระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม (อว.) กระทรวงแรงงาน และ สถาบันคุณวุฒิวิชาชีพ (องค์การมหาชน) พร้อมเป็นประธานการประชุม “การสร้างทรัพยากรมนุษย์ของชาติ เป็นคนที่มีจิตสํานึกรักชาติ ภาคภูมิใจในประวัติศาสตร์ของชาติไทย และยึดมั่นสถาบันสําคัญของชาติ” โดยนายคารม พลพรกลาง รองโฆษกประจําสํานักนายกรัฐมนตรี สรุปสาระสําคัญดังนี้
รองนายกรัฐมนตรีฯ กล่าวในที่ประชุมฯ ว่า รัฐบาลให้ความสําคัญต่อการศึกษาและการพัฒนาทรัพยากรมนุษย์ ที่มีทั้งคุณภาพ คุณธรรม มีทักษะความรู้ ทักษะอาชีพ ซึ่งเป็นรากฐานสําคัญในการพัฒนาประเทศและสามารถแข่งขันได้ในเวทีโลก พร้อมรู้สึกยินดีที่ได้มาพบปะกับทั้ง 4 กระทรวงที่อยู่ภายใต้การกํากับดูแล ซึ่งภารกิจสําคัญของทั้ง 4 กระทรวง คือ การพัฒนาคนและพัฒนาชาติ และเป็นการทํางานกับทรัพยากรสําคัญ คือ มนุษย์ ซึ่งเกี่ยวเนื่องกับทั้ง 4 กระทรวง จึงต้องบูรณาการการทํางานร่วมกัน ดําเนินแนวนโยบายที่สอดประสาน และส่งเสริมซึ่งกันและกัน เพื่อนําไปสู่การปฏิบัติ การดําเนินภารกิจ ตลอดจนการบริหารทรัพยากรบุคคลของหน่วยงาน ให้เป็นกลไกสําคัญต่ออนาคตของไทยและการพัฒนาประเทศชาติ
นอกจากนี้ รองนายกรัฐมนตรียังเสนอให้มีการพิจารณาเกี่ยวกับการกําหนดหลักเกณฑ์การคัดเลือกบุคคลเข้ารับราชการ และการเลื่อนระดับทางตําแหน่งงานราชการที่ต้องให้ความสําคัญกับประเด็นจิตสํานึกความเป็นไทย ไม่ลืมรากเหง้า มีความภาคภูมิใจ เห็นคุณค่าในประวัติศาสตร์ชาติไทย รวมถึงทําหน้าที่เพื่อประชาชน และส่วนรวม
โอกาสนี้ รองนายกรัฐมนตรีฯ ยังร่วมเป็นสักขีพยานพิธีลงนามข้อตกลง “แนวทางการพัฒนาทรัพยากรมนุษย์ของไทย และการพิจารณาการคัดเลือกบุคคลเข้ารับราชการเป็นพนักงาน และเจ้าหน้าที่รัฐ” โดยมีผู้ร่วมลงนามจาก 8 หน่วยงานจาก 4 กระทรวง และ 1 องค์การมหาชน ได้แก่ 1) ปลัดกระทรวงศึกษาธิการ 2) ปลัดกระทรวงมหาดไทย 3) ปลัดกระทรวงแรงงาน 4) ปลัดกระทรวงการอุดมศึกษา วิทยาศาสตร์ วิจัย และนวัตกรรม 5) เลขาธิการคณะกรรมการการศึกษาขั้นพื้นฐาน 6) เลขาธิการคณะกรรมการการอาชีวศึกษา 7) เลขาธิการสภาการศึกษา และ 8) ผู้อํานวยการสถาบันคุณวุฒิวิชาชีพ (องค์การมหาชน)
รัฐบาลไทย-ข่าวทำเนียบรัฐบาล-สธ.-ยธ. เห็นชอบเผายาเสพติดของกลางมาราธอน 340 ตัน Set Zero ตามนโยบายนายกฯ
วันศุกร์ที่ 17 พฤศจิกายน 2566
สธ.-ยธ. เห็นชอบเผายาเสพติดของกลางมาราธอน 340 ตัน Set Zero ตามนโยบายนายกฯ
รัฐมนตรีว่าการกระทรวงสาธารณสุข ประธานประชุมร่วมกับรัฐมนตรีว่าการกระทรวงยุติธรรม วางกรอบการเผาทําลายยาเสพติดตามนโยบายนายกฯ เห็นชอบโครงการ Set Zero เผายาเสพติดของกลางมาราธอน รวม 340 ตัน พร้อมเดินหน้าเผาทําลายอย่างต่อเนื่อง 8-10 ตันต่อครั้งทุก 2 เดือน
รัฐมนตรีว่าการกระทรวงสาธารณสุข ประธานประชุมร่วมกับรัฐมนตรีว่าการกระทรวงยุติธรรม วางกรอบการเผาทําลายยาเสพติดตามนโยบายนายกฯ เห็นชอบโครงการ Set Zero เผายาเสพติดของกลางมาราธอน รวม 340 ตัน พร้อมเดินหน้าเผาทําลายอย่างต่อเนื่อง 8-10 ตันต่อครั้งทุก 2 เดือน และกําชับให้กํากับการเผาทําลายให้โปร่งใส ตรวจสอบได้ ไม่ก่อมลพิษต่อสิ่งแวดล้อม
วันนี้ (17 พฤศจิกายน 2566) ที่กระทรวงสาธารณสุข จ.นนทบุรี นพ.ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานการประชุมประสานความร่วมมือระหว่างกระทรวงสาธารณสุข กระทรวงยุติธรรม โดยมี นพ.โอภาส การย์กวินพงศ์ ปลัดกระทรวงสาธารณสุข นายไตรยฤทธิ์ เตมหิวงศ์ รักษาราชการแทนรองปลัด กระทรวงยุติธรรม และผู้บริหารจาก อย. ป.ป.ส. เข้าร่วมประชุม โดย นพ.ชลน่านกล่าวว่า ตามที่ นายเศรษฐา ทวีสิน นายกรัฐมนตรี ได้ประกาศนโยบายรัฐบาลเรื่องการลดและแก้ไขปัญหายาเสพติดให้ได้อย่างเป็นรูปธรรมภายในระยะเวลา 1 ปี โดยกําหนดเป็นวาระแห่งชาติ บูรณาการภาคีเครือข่ายหลายหน่วยงานแก้ไขปัญหาแบบครบวงจรทั้งการจับกุมกวาดล้างผู้ค้า การเปลี่ยนผู้เสพให้เป็นผู้ป่วย เพื่อเข้ารับการบําบัดรักษาและฟื้นฟูสมรรถภาพ ให้กลับสู่สังคมได้อย่างปกติ ไม่หวนกลับไปสู่วงจรยาเสพติดอีก รวมไปถึงการเผาทําลายยาเสพติดของกลางซึ่งนายกรัฐมนตรีมอบนโยบายว่าจะต้องโปร่งใสและตรวจสอบได้
นพ.ชลน่านกล่าวต่อว่า ในวันนี้ 2 หน่วยงาน มีการประชุมวางกรอบการทํางานร่วมกัน โดยสํานักงานคณะกรรมการอาหารและยา (อย.) ได้รายงานข้อมูลว่าแนวโน้มยาเสพติดของกลางคงคลังมีเพิ่มมากขึ้นเรื่อยๆ จากปีงบประมาณ 2562 จนถึงปัจจุบัน แต่ด้วยนโยบายรัฐบาลให้จัดการกับยาเสพติดเป็นวาระแห่งชาติ ดังนั้นที่ประชุมจึงเห็นชอบโครงการ Set Zero เดินหน้ากําจัดยาเสพติดให้สิ้นไป กําหนดเผายาเสพติดของกลางจํานวน 340 ตัน ในช่วงเดือน ธ.ค. 2566-ม.ค.2567
นอกจากนี้ ที่ประชุมยังเห็นชอบการเผาทําลายยาเสพติดต่อเนื่อง ตามนโยบายรัฐบาล โดยวางแผนจัดการยาเสพติดของกลางทุก 2 เดือน เผาทําลายประมาณ 8-10 ตันต่อครั้ง ตามนโยบายนายกรัฐมนตรี
*************************************** 17 พฤศจิกายน 2566
รัฐบาลไทย-ข่าวทำเนียบรัฐบาล-กรมศุลกากรยึดกระเพาะปลาตากแห้ง ลักลอบนำเข้า มูลค่ากว่า 58 ล้านบาท
วันศุกร์ที่ 17 พฤศจิกายน 2566
17/11/2566
กรมศุลกากรยึดกระเพาะปลาตากแห้ง ลักลอบนําเข้า มูลค่ากว่า 58 ล้านบาท
กรมศุลกากรยึดกระเพาะปลาตากแห้ง ลักลอบนําเข้า สําแดงสินค้าเป็น Chocolate Chip (ช็อคโกแลตชิป) น้ําหนัก 40.38 กรัม มูลค่ากว่า 58 ล้านบาท ณ สํานักงานศุลกากรตรวจสินค้าท่าอากาศยานสุวรรณภูมิ
วันนี้ (16 พฤศจิกายน 2566) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายให้กรมศุลกากรเข้มงวดในการป้องกันและปราบปรามการกระทําความผิดเกี่ยวกับการลักลอบหลีกเลี่ยงนําเข้า – ส่งออก สินค้าที่ส่งผลกระทบต่อชีวิตและทรัพย์สินของประชาชน รวมถึงเศรษฐกิจของประเทศ กรมศุลกากรจึงเพิ่มความเข้มงวดในการตรวจสอบสินค้ามีการนําเข้ามาและส่งออกไปนอกราชอาณาจักร
โดยเมื่อวันที่ 14 พฤศจิกายน 2566 สํานักงานศุลกากรตรวจสินค้าท่าอากาศยานสุวรรณภูมิได้ดําเนินการตรวจสอบใบขนสินค้าขาเข้า ต้นทางประเทศ Mexico สําแดงสินค้าเป็น Chocolate Chip (ช็อคโกแลตชิป) น้ําหนักสุทธิ 65 กิโลกรัม ต้องสงสัยว่ามีสิ่งผิดกฎหมายซุกซ่อนอยู่ ผลการตรวจสอบพบ Chocolate Chip (ช็อคโกแลตชิป) จํานวน 1 กล่อง น้ําหนัก 26.57 กิโลกรัม และกระเพาะปลาตากแห้ง จํานวน 2 กล่อง น้ําหนัก 40.38 กิโลกรัม เบื้องต้นไม่พบใบอนุญาตในการนําเข้า เจ้าหน้าที่จึงได้ทําการอายัดไว้ตรวจสอบและส่งกระเพาะปลาตากแห้งดังกล่าวไปให้ด่านตรวจประมงท่าอากาศยานสุวรรณภูมิ ได้ดําเนินการตรวจพิสูจน์ ชนิดพันธุ์ปลา ผลปรากฏว่า เป็นกระเพาะของปลา Totoaba macdonaldi (ปลาจวดแมคโดนัล) อยู่ภายใต้การควบคุมตามอนุสัญญาว่าด้วยการค้าระหว่างประเทศ ซึ่งชนิดสัตว์ป่าและพืชป่าที่ใกล้สูญพันธุ์ CITES บัญชี 1 ลําดับที่ 940 ภายใต้พระราชบัญญัติสงวนและคุ้มครองสัตว์ป่า พ.ศ. 2562 มาตรา 23 ผู้ใดจะนําเข้าหรือส่งออก ซึ่งสัตว์ป่าคุ้มครอง สัตว์น้ําคุ้มครองที่เพาะพันธุ์ได้ สัตว์ป่าควบคุม ซากสัตว์ป่าดังกล่าว หรือผลิตภัณฑ์จากซากสัตว์ป่าดังกล่าว ต้องได้รับอนุญาต รวมมูลค่ากว่า 58 ล้านบาท
โฆษกกรมศุลกากร กล่าวต่ออีกว่า การกระทําดังกล่าวเป็นความผิดฐานสําแดงข้อมูลไม่ถูกต้อง เพื่อหลีกเลี่ยงข้อจํากัดและเป็นการปฏิบัติพิธีการไม่ถูกต้องตามมาตรา 202 มาตรา 244 และมาตรา 252 แห่งพระราชบัญญัติศุลกากร พ.ศ. 2560 ประกอบกับสินค้าดังกล่าวอยู่ภายใต้การควบคุมตามอนุสัญญาฯ CITESบัญชี 1 ลําดับที่ 940 ภายใต้พระราชบัญญัติสงวนและคุ้มครองสัตว์ป่า พ.ศ. 2562 มาตรา 23 พระราชกําหนดการประมง (ฉบับที่ 2) พ.ศ. 2560 และพระราชบัญญัติโรคระบาดสัตว์ พ.ศ 2558 โดยสินค้าดังกล่าวต้องมีการขออนุญาตก่อนการนําเข้า
รัฐบาลไทย-ข่าวทำเนียบรัฐบาล-ผู้จัดการ ธ.ก.ส. ตรวจเยี่ยมการดำเนินงานสาขา จังหวัดเพชรบูรณ์
วันศุกร์ที่ 17 พฤศจิกายน 2566
17/11/2566
ผู้จัดการ ธ.ก.ส. ตรวจเยี่ยมการดําเนินงานสาขา จังหวัดเพชรบูรณ์
นายฉัตรชัย ศิริไล ผู้จัดการ ธ.ก.ส. ลงพื้นที่ตรวจเยี่ยมงานและให้กําลังใจการปฏิบัติงานของพนักงาน ธ.ก.ส. สาขาเพชรบูรณ์ สาขาท่าพล สาขาหล่มสัก สาขา หล่มเก่า สาขากกกะทอน สาขาบ้านติ้ว สาขาดงขวาง และสาขาปากน้ํา จ.เพชรบูรณ์
วันนี้ (17 พฤศจิกายน 2566) นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ลงพื้นที่ตรวจเยี่ยมงานและให้กําลังใจการปฏิบัติงานของพนักงาน ธ.ก.ส. สาขาเพชรบูรณ์ สาขาท่าพล สาขาหล่มสัก สาขา หล่มเก่า สาขากกกะทอน สาขาบ้านติ้ว สาขาดงขวาง และสาขาปากน้ํา จังหวัดเพชรบูรณ์ พร้อมพบปะพูดคุยกับลูกค้าที่มาใช้บริการ เพื่อสอบถามข้อมูลและรับข้อเสนอแนะในการให้บริการ รวมถึงตรวจเยี่ยมขั้นตอนการเตรียมพร้อมมาตรการพยุงราคาข้าว ปีการผลิต 2566/67 ตามมติ ครม. ได้แก่ สินเชื่อชะลอการขายข้าวเปลือกนาปี สินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร และโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2566/67 (ไร่ละ 1,000 บาท ไม่เกิน 20 ไร่)เพื่อช่วยเหลือและบรรเทาความเดือดร้อนให้กับเกษตรกรผู้ปลูกข้าวในการชะลอการขายข้าวเปลือกในช่วงที่ผลผลิตออกสู่ตลาดเป็นจํานวนมากส่งผลให้ราคาตกต่ําและเป็นการรักษาเสถียรภาพราคาข้าว ตั้งเป้าหมายเกษตรกรที่ได้รับประโยชน์ จํานวน 4.68 ล้านครัวเรือนทั่วประเทศ
นอกจากนี้ ได้ตรวจเยี่ยมการปฏิบัติงานมาตรการพักชําระหนี้ลูกค้ารายย่อยที่มีต้นเงินคงเป็นหนี้ ทุกสัญญารวมกันไม่เกิน 300,000 บาท ณ 30 กันยายน 2566 ตามนโยบายรัฐบาล ทั้งการแจ้งความประสงค์ การตรวจสอบสิทธิ์ การตรวจสุขภาพหนี้ และการทําเอกสารต่อท้ายสัญญา ซึ่ง ธ.ก.ส. ได้เปิดระบบการแจ้งความประสงค์และตรวจสอบสิทธิ์ผ่านแอปพลิเคชัน BAAC Mobile ตั้งแต่วันที่ 1 ตุลาคม 2566 – 31 มกราคม 2567 ปัจจุบันมีผู้แจ้งความประสงค์แล้วกว่า 1,450,000 คน และสําหรับพื้นที่จังหวัดเพชรบูรณ์ มีเกษตรกรที่ได้รับสิทธิ์ในการเข้าร่วมมาตรการดังกล่าว จํานวนกว่า 46,000 ราย และมีผู้แจ้งความประสงค์ผ่านแอปพลิเคชัน BAAC Mobile แล้วกว่า 30,000 ราย จํานวนหนี้กว่า 4,400 ล้านบาท (ข้อมูล ณ วันที่ 16 พฤศจิกายน 2566) และในโอกาสนี้ ได้ร่วมพูดคุยและขอบคุณลูกค้าที่มาซื้อสลาก ธ.ก.ส. ชุดถุงทอง เพื่อลุ้นรางวัล Grand Prize 60 ล้าน และรางวัลอื่น ๆ รวมมูลค่ากว่า 77 ล้านบาททุกงวด รีบซื้อก่อนหมดผ่านแอปพลิเคชัน BAAC Mobile และ ธ.ก.ส. ทุกสาขา โดยมีคณะผู้บริหารและพนักงาน ธ.ก.ส. ในพื้นที่ให้การต้อนรับ
รัฐบาลไทย-ข่าวทำเนียบรัฐบาล-การประชุม รมว.กห.อาเซียน ครั้งที่ ๑๗ (17th ASEAN Defence Ministers’ Meeting: 17th ADMM) และการประชุม รมว.กห.อาเซียน กับ รมว.กห.ประเทศคู่เจรจา ครั้งที่ ๑๐ (10th ASEAN Defence Minist
วันศุกร์ที่ 17 พฤศจิกายน 2566
การประชุม รมว.กห.อาเซียน ครั้งที่ ๑๗ (17th ASEAN Defence Ministers’ Meeting: 17th ADMM) และการประชุม รมว.กห.อาเซียน กับ รมว.กห.ประเทศคู่เจรจา ครั้งที่ ๑๐ (10th ASEAN Defence Minist
​ระหว่างวันที่ ๑๕ ถึงวันที่ ๑๖ พฤศจิกายน ๒๕๖๖ นายสุทิน  คลังแสง ในฐานะรัฐมนตรีว่าการกระทรวงกลาโหม พร้อมคณะ ได้เดินทางเข้าร่วมการประชุม รมว.กห.อาเซียน หรือ ADMM ครั้งที่ ๑๗
และการประชุม รมว.กห.อาเซียน กับ รมว.กห.ประเทศคู่เจรจา หรือ ADMM-Plus ครั้งที่ ๑๐ รวมทั้งการประชุมอื่น ๆ ที่เกี่ยวข้อง ณ กรุงจาการ์ตา สาธารณรัฐอินโดนีเซีย
​ในที่ประชุม ADMM ครั้งที่ ๑๗ รัฐมนตรีกลาโหมประเทศสมาชิกอาเซียน จะมีการพิจารณาร่างเอกสารความร่วมมือริเริ่มใหม่ ร่างปฏิญญาร่วมของการประชุม 17th ADMM และร่างแถลงการณ์ร่วม
ของการประชุม 10th ADMM-Plus จํานวนทั้งสิ้น ๘ ฉบับ เพื่อเป็นผลลัพธ์สําหรับการประชุมฯ ซึ่งในปีนี้ กระทรวงกลาโหม ร่วมกับกระทรวงกลาโหมสาธารณรัฐฟิลิปปินส์ เสนอร่างเอกสารแนวความคิดว่าด้วยการเสริมสร้างความประสานสอดคล้องของกิจกรรมความร่วมมือภายใต้กรอบ ADMM และ ADMM-Plus เพื่อบริหารจัดการกิจกรรมความร่วมมือที่มีอยู่เป็นจํานวนมาก ให้เกิดการจัดสรรทรัพยากรทางทหารในการดําเนินกิจกรรมเป็นไปอย่างคุ้มค่าและมีประสิทธิภาพสูงสุด ต่อมาได้เข้าร่วมการประชุมรัฐมนตรีกลาโหมอาเซียน +๑ อย่างไม่เป็นทางการกับประเทศคู่เจรจา ๒ ประเทศ คือ สหรัฐอเมริกา และญี่ปุ่น
​สําหรับการประชุม ADMM-Plus ครั้งที่ ๑๐ ได้มีการแลกเปลี่ยนมุมมองด้านความมั่นคงของภูมิภาค โดยเน้นย้ําความสําคัญของกลไกความร่วมมือด้านความมั่นคงในการรับมือกับความรุนแรง ภัยคุกคามที่มีแนวโน้ม  เพิ่มสูงขึ้น โดยเฉพาะภัยพิบัติทางธรรมชาติ ความมั่นคงทางทะเล และความมั่นคงไซเบอร์ ประเด็นความท้าทายสําคัญ รวมทั้งสนับสนุนแนวทางการมีปฏิสัมพันธ์กับประเทศมหาอํานาจและภาคีนอกภูมิภาคอย่างครอบคลุมและสมดุล บนพื้นฐานความเป็นแกนกลางของอาเซียน และขับเคลื่อนความร่วมมือให้เกิดเป็นรูปธรรม
​นอกจากนี้ ได้เข้าพบหารือทวิภาคีรัฐมนตรีว่าการกระทรวงกลาโหมอาเซียนและประเทศคู่เจรจา โดยยืนยันความมุ่งมั่นในการเสริมสร้างความร่วมมือให้มีความเข้มแข็งมากยิ่งขึ้น ซึ่งภายหลังการประชุมฯ สาธารณรัฐอินโดนีเซีย ได้ส่งมอบการเป็นประธาน ADMM ในปี ๒๕๖๗ ให้กับสาธารณรัฐประชาธิปไตยประชาชนลาว​การเดินทางเข้าร่วมการประชุมฯ นับว่าสําเร็จตามวัตถุประสงค์เป็นอย่างดี สะท้อนบทบาทด้านความมั่นคงของไทยในภูมิภาคอาเซียน ต่อประเด็นที่เป็นวาระสําคัญของภูมิภาค เพื่อเสริมสร้างเสถียรภาพ ความมั่นคง ตลอดจนความเจริญรุ่งเรืองของประเทศไทย และภูมิภาคให้มีความยั่งยืนต่อไป
​ที่มา : สนง.โฆษกกระทรวงกลาโหม
รัฐบาลไทย-ข่าวทำเนียบรัฐบาล-กรุงไทยชวนเที่ยวงานนมัสการหลวงพ่อโสธร ชมริ้วขบวน “นาคราชแห่งศรัทธา สายธาราสู่ความยั่งยืน”โดย “ณเดชน์ คูกิมิยะ”ชิมช้อปแบบไร้เงินสดตลอดงาน
วันศุกร์ที่ 17 พฤศจิกายน 2566
17/11/2566
กรุงไทยชวนเที่ยวงานนมัสการหลวงพ่อโสธร ชมริ้วขบวน “นาคราชแห่งศรัทธา สายธาราสู่ความยั่งยืน”โดย “ณเดชน์ คูกิมิยะ”ชิมช้อปแบบไร้เงินสดตลอดงาน
ธนาคารกรุงไทย เชิญชวนเที่ยวงานนมัสการหลวงพ่อโสธร ปีที่ 133 ชิม-ช้อป ร้านค้าในงานกว่า 400 ร้านค้า แบบไร้เงินสด ระหว่างวันที่ 24 พฤศจิกายน – 5 ธันวาคม 2566 ที่บริเวณหน้าศาลากลางจังหวัดฉะเชิงเทรา
ธนาคารกรุงไทย เชิญชวนเที่ยวงานนมัสการหลวงพ่อโสธร ปีที่ 133 สัมผัสเมืองน่าอยู่คู่วิถีชีวิตแห่งสายน้ําบางปะกง ชมริ้วขบวนแห่ยิ่งใหญ่ของธนาคาร ด้วยแนวคิด “นาคราชแห่งศรัทธา สายธาราสู่ความยั่งยืน” นําโดย “ณเดชน์ คูกิมิยะ” ในวันเปิดงาน 24 พฤศจิกายนนี้ ชิม-ช้อป ร้านค้าในงานกว่า 400 ร้านค้า แบบไร้เงินสด ระหว่างวันที่ 24 พฤศจิกายน – 5 ธันวาคม 2566 ที่บริเวณหน้าศาลากลางจังหวัดฉะเชิงเทรา
ธนาคารกรุงไทย สนับสนุนการจัดงานนมัสการหลวงพ่อโสธร ครั้งที่ 133 และงานประจําปีจังหวัดฉะเชิงเทรา 2566 ร่วมสืบสานประเพณีและวัฒนธรรมท้องถิ่น พร้อมส่งเสริมการท่องเที่ยวจังหวัดฉะเชิงเทรา โดยธนาคารร่วมขบวนแห่ทางบก ภายใต้แนวคิด “นาคราชแห่งศรัทธา สายธาราสู่ความยั่งยืน” นําริ้วขบวนบุษบกเครื่องสักการะถวายองค์หลวงพ่อพุทธโสธร พระพุทธรูปคู่บ้านคู่เมืองชาวแปดริ้ว โดยมี ณเดชน์ คูกิมิยะ ร่วมขบวนแห่ ภายในงานผู้มาเที่ยวชม สามารถเลือกจับจ่ายสินค้าอุปโภคบริโภค และผลิตภัณฑ์ OTOP ของดีประจําจังหวัดจากร้านค้ากว่า 400 ร้านค้า เพิ่มความสะดวกสบายด้วยการใช้จ่ายแบบไร้เงินสด พร้อมรับส่วนลดในการใช้จ่ายและโปรโมชันพิเศษตลอดทั้งงาน เพียงสแกน QR Code จาก “เป๋าตังเปย์” ในแอปพลิเคชันเป๋าตัง
ธนาคารกรุงไทย สนับสนุนกิจกรรมและงานประจําปีของจังหวัดฉะเชิงเทรามาอย่างต่อเนื่อง เพื่อกระตุ้นเศรษฐกิจฐานราก สร้างรายได้ให้กับชุมชนและยกระดับคุณภาพชีวิตของประชาชนในทุกมิติ ทั้งด้านเศรษฐกิจ สังคม และสิ่งแวดล้อม มุ่งเน้นให้ชุมชนมีเศรษฐกิจที่เข้มแข็งและพึ่งพาตนเองได้ พร้อมนําเทคโนโลยีและนวัตกรรมทางการเงิน เพิ่มขีดความสามารถด้านการค้าและการลงทุนให้กับจังหวัดฉะเชิงเทรา เพื่อเสริมความแข็งแกร่งในการขับเคลื่อนเศรษฐกิจไทยสู่ความยั่งยืน ตามวิสัยทัศน์ “กรุงไทยเคียงข้างไทย สู่ความยั่งยืน”
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมสร้างถนนสาย พช.2031 จังหวัดเพชรบูรณ์ เสร็จสมบูรณ์
วันศุกร์ที่ 17 พฤศจิกายน 2566
กรมทางหลวงชนบท ซ่อมสร้างถนนสาย พช.2031 จังหวัดเพชรบูรณ์ เสร็จสมบูรณ์
....
กรมทางหลวงชนบท กระทรวงคมนาคม โดยแขวงทางหลวงชนบทเพชรบูรณ์ ดําเนินโครงการซ่อมสร้างถนนทางหลวงชนบทสาย พช.2031 แยก ทล.21 - บ้านวังซอง อําเภอเมือง จังหวัดเพชรบูรณ์ เสร็จสมบูรณ์ โดยซ่อมสร้างผิวทางแอสฟัลท์ติกคอนกรีต ช่วง กม. ที่ 3+455 - 6+900 ขนาด 2 ช่องจราจร ผิวจราจรกว้าง 6 เมตร ไหล่ทางกว้างข้างละ 1 เมตร พร้อมติดตั้งสิ่งอํานวยความสะดวกและเครื่องหมายจราจร รวมระยะทาง 3.445 กิโลเมตร ใช้งบประมาณ 14.970 ล้านบาท เพื่อยกระดับคุณภาพชีวิตและสนับสนุนการขนส่งผลผลิตทางการเกษตร การท่องเที่ยวของจังหวัด เช่น อุทยานแห่งชาติตาดหมอก เพื่อให้ประชาชนในพื้นที่ได้สัญจรไป - มา ได้อย่างสะดวกรวดเร็ว และปลอดภัยมากยิ่งขึ้น ทั้งนี้ ถนนสายดังกล่าวสามารถใช้เป็นเส้นทางเชื่อมไปยังถนนทางหลวงชนบทสาย พช.4006 แยก ทล.2402 - บ้านน้ําเดื่อ อําเภอหล่มสัก จังหวัดเพชรบูรณ์ ได้ด้วย
รัฐบาลไทย-ข่าวทำเนียบรัฐบาล-“รัดเกล้า” ชวนคนไทยภาคภูมิใจ ศูนย์ทดสอบยานยนต์และยางล้อแห่งชาติ (ATTRIC) มาไกลเกินครึ่งทาง พร้อมเป็นเป็นศูนย์ทดสอบมาตรฐานโลกแห่งแรกในอาเซียนของคนไทย ในปี 2569
วันศุกร์ที่ 17 พฤศจิกายน 2566
17/11/2566
“รัดเกล้า” ชวนคนไทยภาคภูมิใจ ศูนย์ทดสอบยานยนต์และยางล้อแห่งชาติ (ATTRIC) มาไกลเกินครึ่งทาง พร้อมเป็นเป็นศูนย์ทดสอบมาตรฐานโลกแห่งแรกในอาเซียนของคนไทย ในปี 2569
“รัดเกล้า” ชวนคนไทยภาคภูมิใจ ศูนย์ทดสอบยานยนต์และยางล้อแห่งชาติ (ATTRIC) มาไกลเกินครึ่งทาง พร้อมเป็นเป็นศูนย์ทดสอบมาตรฐานโลกแห่งแรกในอาเซียนของคนไทย ในปี 2569
วันนี้ (17 พ.ย.66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาลพร้อมเดินหน้าผลักดันการพัฒนาศูนย์ทดสอบยานยนต์และยางล้อแห่งชาติ (Automotive and Tyre Testing, Research and Innovation Center - ATTRIC) ของประเทศไทย ที่จังหวัดฉะเชิงเทรา เพื่อนําพาให้ประเทศไทยเป็นศูนย์กลางการทดสอบด้านมาตรฐานยานยนต์อันดับ 1 ในอาเซียน และอันดับที่ 11 ของโลก โดยล่าสุดนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ได้มีการลงพื้นที่ติดตามความคืบหน้าศูนย์ทดสอบยานยนต์และยางล้อแห่งชาติแล้ว พบว่า ณ ปัจจุบันศูนย์ ATTRIC ได้ดําเนินการแล้วเสร็จไปแล้ว 55%
ทั้งนี้ที่ผ่านมาในการพัฒนาศูนย์ทดสอบยานยนต์และยางล้อแห่งชาติ ได้มีการก่อสร้างสนามทดสอบแล้วเสร็จจํานวน 5 สนาม ยังเหลืออีก 1 สนามที่ยังคงก่อสร้างอยู่ ซึ่งสํานักงานมาตรฐานผลิตภัณฑ์อุตสาหกรรม ผู้เป็นหน่วยงานหลักในการก่อสร้างศูนย์ทดสอบยานยนต์และยางล้อแห่งชาติ มีความมั่นใจว่าศูนย์ทดสอบฯ จะพร้อมเปิดให้บริการครบวงจรได้ในปี 2569 และจะทําให้คนไทยได้เป็นเจ้าของศูนย์ทดสอบมาตรฐานโลกแห่งแรกในอาเซียน พร้อมหนุนเสริมนโยบายพัฒนาอุตสาหกรรมยานยนต์สมัยใหม่ คาดว่าจะสร้างรายได้เข้าประเทศไม่น้อยกว่าปีละ 1,000 ล้านบาท
นางรัดเกล้า กล่าวว่า การสานต่อโครงการก่อสร้างศูนย์ทดสอบฯ นี้เป็นตัวอย่างให้เราได้เห็นการทํางานอย่างไร้รอยต่อของรัฐบาลไทย ที่มุ่งเน้นสร้างความเจริญเติบโตอย่างต่อเนื่องให้กับประเทศ โครงการก่อสร้างศูนย์ทดสอบฯ นี้ได้รับไฟเขียวจากมติคณะรัฐมนตรี เมื่อวันที่ 29 มีนาคม 2559 ภายในกรอบวงเงิน 3,705.7 ล้านบาท บนพื้นที่ 1,234.98 ไร่ ณ ตําบลลาดกระทิง อําเภอสนามชัยเขต จังหวัดฉะเชิงเทรา ซึ่งอยู่ในเขตพัฒนาพิเศษภาคตะวันออก (Eastern Economic Corridor : EEC)
โดยในวันนี้การก่อสร้างได้เดินทางมาเกินครึ่งทางแล้ว ซึ่งเมื่อก่อสร้างเสร็จสิ้น ศูนย์ทดสอบฯ นี้จะมีบทบาทสําคัญเป็นอย่างมากในการยกระดับคุณภาพผลิตภัณฑ์ยานยนต์ ชิ้นส่วนยานยนต์ และยางล้อของไทย ไปสู่การเป็นซุปเปอร์คลัสเตอร์ (Super Cluster) นําพาประเทศไทย สู่อุตสาหกรรม 4.0 และเป็นศูนย์กลางของของอุตสาหกรรมผลิตยานยนต์สมัยใหม่ ดึงดูดนักวิจัย และนักลงทุนจากทั่วโลกสู่ประเทศไทยอีกด้วย
“ศูนย์ทดสอบฯ นี้เป็นโครงสร้างพื้นฐานที่สําคัญในการส่งเสริมให้ประเทศไทยเป็นเป้าหมายของการลงทุนในอุตสาหกรรมยานยนต์แห่งอนาคต ซึ่งจะนํามาด้วยการสร้างงาน สร้างอาชีพ เพราะเกิดการจ้างงานในชุมชน ประชาชนในพื้นที่ มีรายได้เพิ่มขึ้น นอกจากนี้ ยังเป็น Landmark แห่งใหม่ของจังหวัดฉะเชิงเทราอีกด้วย เรื่องที่น่าตื่นเต้น และน่าภาคภูมิใจเป็นอย่างยิ่งสําหรับพวกเราคนไทย” รองโฆษก รัดเกล้าฯ กล่าว
รัฐบาลไทย-ข่าวทำเนียบรัฐบาล-กกล.ผาเมือง ปะทะกลุ่มขบวนการลำเลียงยาเสพติด เสียชีวิต 2 ศพ ยึดยาบ้า 500,000 เม็ด ในพื้นที่ อ.ฝาง จ.เชียงใหม่
วันศุกร์ที่ 17 พฤศจิกายน 2566
กกล.ผาเมือง ปะทะกลุ่มขบวนการลําเลียงยาเสพติด เสียชีวิต 2 ศพ ยึดยาบ้า 500,000 เม็ด ในพื้นที่ อ.ฝาง จ.เชียงใหม่
รองผู้บัญชาการกองกําลังผาเมือง พร้อมด้วย ส่วนราชการที่เกี่ยวข้อง เข้าตรวจสอบพื้นที่เกิดเหตุ กองร้อยทหารม้าที่ 4 หน่วยเฉพาะกิจไชยานุภาพ กองกําลังผาเมือง ปะทะกับกลุ่มขบวนการลําเลียงยาเสพติด บริเวณ เส้นทาง บ้านป่ากล้วย ต.ม่อนปิ่น อ.ฝาง จ.เชียงใหม่
ผลการตรวจสอบพบกลุ่มขบวนการลักลอบลําเลียงยาเสพติดเสียชีวิต จํานวน 2 ศพ ไม่ทราบสัญชาติ พบถุงผ้าดัดแปลงเป็นเป้สะพายหลัง จํานวน 5 เป้ ภายในบรรจุยาเสพติดให้โทษประเภท 1 (ยาบ้า) รวมจํานวน 500,000 เม็ด, ฝิ่นดิบ จํานวน 6.4 กิโลกรัม, อาวุธปืนลูกซองยาว จํานวน 1 กระบอก และลูกระเบิดขว้าง จํานวน 1 ลูก ตกอยู่ข้างศพผู้เสียเสียชีวิต หน่วยจึงได้นําของกลางส่งให้กับเจ้าหน้าที่ตํารวจสถานีตํารวจภูธรฝาง เพื่อดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-สธ. เปิดตัวแคมเปญ “Give Birth Great World” แก้ปัญหาเด็กเกิดน้อย
วันศุกร์ที่ 17 พฤศจิกายน 2566
สธ. เปิดตัวแคมเปญ “Give Birth Great World” แก้ปัญหาเด็กเกิดน้อย
.....
ปัญหาภาวะเด็กเกิดน้อยที่เป็นปัญหาของหลายประเทศทั่วโลก และในอนาคตอันใกล้นี้ ไทยจะเป็นหนึ่งใน 23 ประเทศ ที่อัตราการเจริญพันธุ์ของประเทศปรับลดลงถึงต่ําสุด และประชากรของประเทศจะเหลือเพียง 50% ของที่มีอยู่ในปัจจุบัน
.
กระทรวงสาธารณสุข ได้เร่งรัดให้ทุกหน่วยงานที่เกี่ยวข้องเพิ่มประสิทธิภาพคลินิกส่งเสริมการมีบุตรคุณภาพภาครัฐและภาคเอกชนทั่วประเทศ พร้อมจัดทําแคมเปญ “Give Birth Great World” เป็นโครงการระดับประเทศและอาจเชิญชวนประเทศอื่น ๆ ในภูมิภาคนี้เข้าร่วม ด้วยการเปลี่ยนทัศนคติของการเกิดเป็นการให้ที่ยิ่งใหญ่ของโลก แก้ปัญหาเด็กเกิดน้อย
.
เมื่อประชากรสูงอายุมีมากกว่าวัยหนุ่มสาวและเด็กเกิดใหม่ ทําให้เกิดปัญหาใหญ่เชิงโครงสร้างประชากร เช่น ขาดแคลนวัยแรงงาน ผู้สูงอายุในกลุ่มที่มีภาวะพึ่งพิงจะเพิ่มขึ้น กลายเป็นยอดของปิรามิด ขณะที่ฐานปิรามิดประชากรแคบลงเรื่อย ๆ ซึ่งไม่เป็นผลดีต่อเศรษฐกิจและความมั่นคงด้านประชากรของประเทศ ดังนั้น ปัญหา “เด็กเกิดน้อย” ไม่ใช่แค่วาระแห่งชาติ แต่เป็นปัญหาของโลก
.
ส่วนโครงสร้างประชากรไทย ขณะนี้เข้าสู่วัยผู้สูงอายุมากกว่า 20% ขณะที่อัตราการเกิดใหม่น้อยมาก โดยอัตราเจริญพันธุ์รวมหรือจํานวนบุตรโดยเฉลี่ยของผู้หญิง 1 คน ที่เหมาะสมคือ 2.1 คน แต่ปัจจุบันพบว่าจํานวนบุตรโดยเฉลี่ยของหญิงไทยลดลงเหลือเพียง 1.08 คนเท่านั้น จึงต้องเอาความคิดที่ว่าลูกมากจะยากจนออกไป โดยเฉพาะคนที่พื้นฐานการศึกษาที่ดี หรือกลุ่มคนที่มีฐานเศรษฐกิจรองรับ เพื่อเพิ่มขีดความสามารถในการแข่งขันของประเทศ
.
อ่านเพิ่มเติม คลิกhttps://www.thaigov.go.th/news/contents/details/74747
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงการต่างประเทศเข้าร่วมการประชุมระดับรัฐมนตรีกรอบความร่วมมือ ทางเศรษฐกิจอินโด-แปซิฟิก เสาความร่วมมือที่ 2-4 ณ นครซานฟรานซิสโก สหรัฐอเมริกา
วันศุกร์ที่ 17 พฤศจิกายน 2566
รัฐมนตรีช่วยว่าการกระทรวงการต่างประเทศเข้าร่วมการประชุมระดับรัฐมนตรีกรอบความร่วมมือ ทางเศรษฐกิจอินโด-แปซิฟิก เสาความร่วมมือที่ 2-4 ณ นครซานฟรานซิสโก สหรัฐอเมริกา
รัฐมนตรีช่วยว่าการกระทรวงการต่างประเทศเข้าร่วมการประชุมระดับรัฐมนตรีกรอบความร่วมมือ ทางเศรษฐกิจอินโด-แปซิฟิก เสาความร่วมมือที่ 2-4 ณ นครซานฟรานซิสโก สหรัฐอเมริกา
เมื่อวันที่ 14 พฤศจิกายน 2566 นายจักรพงษ์ แสงมณี รัฐมนตรีช่วยว่าการกระทรวงการต่างประเทศ ในฐานะผู้แทนรองนายกรัฐมนตรีและรัฐมนตรีว่าการกระทรวงการต่างประเทศ ได้เข้าร่วมการประชุมระดับรัฐมนตรีกรอบความร่วมมือทางเศรษฐกิจอินโด-แปซิฟิก (Indo-Pacific Economic Framework: IPEF) เสาความร่วมมือที่ 2-4 ณ นครซานฟรานซิสโก สหรัฐอเมริกา โดยมีนาง Gina Raimondo รัฐมนตรีว่าการกระทรวงพาณิชย์สหรัฐอเมริกาเป็นประธานการประชุม และมีรัฐมนตรีจากประเทศหุ้นส่วน IPEF เข้าร่วมการประชุมรวม 14 ประเทศ ได้แก่ ออสเตรเลีย บรูไน ฟีจี อินเดีย อินโดนีเซีย ญี่ปุ่น สาธารณรัฐเกาหลี มาเลเซีย นิวซีแลนด์ ฟิลิปปินส์ สิงคโปร์ ไทย สหรัฐฯ และเวียดนาม
ที่ประชุมได้รับทราบถึงพัฒนาการการเจรจาร่างความตกลงเสาความร่วมมือที่ 3 ด้านเศรษฐกิจที่สะอาดและเป็นมิตรต่อสิ่งแวดล้อม (Clean Economy) เสาความร่วมมือที่ 4 ด้านเศรษฐกิจที่เป็นธรรม (Fair Economy) ซึ่งมีความคืบหน้าอย่างมีนัยสําคัญ พร้อมทั้งได้หารือถึงแผนการดําเนินความร่วมมือที่สําคัญในระยะต่อไป โดยเฉพาะแผนการจัดการประชุม IPEF Clean Economy Investor Forum และแนวคิดการจัดตั้งกองทุนเพื่อระดมทุนรองรับการพัฒนา Clean Economy โดยความร่วมมือจากภาคเอกชน
ในโอกาสนี้ รัฐมนตรีช่วยว่าการกระทรวงการต่างประเทศได้ร่วมลงนามความตกลงกรอบความร่วมมือทางเศรษฐกิจอินโด-แปซิฟิกเพื่อความเจริญรุ่งเรืองว่าด้วยความเข้มแข็งของห่วงโซ่อุปทาน (Indo-Pacific Economic Framework for Prosperity Agreement Relating to Supply Chain Resilience) ซึ่งจะเป็นความตกลงระดับภูมิภาคด้านห่วงโซ่อุปทานฉบับแรกของโลก ที่จะช่วยส่งเสริมการลงทุน อํานวยความสะดวกการเคลื่อนย้ายสินค้าดําเนินความร่วมมือเกี่ยวกับสาขาหลักและสินค้าสําคัญในระบบห่วงโซ่อุปทาน และส่งเสริมการแลกเปลี่ยนข้อมูลระหว่างกันเพื่อเตรียมการรับมือกับปัญหาการหยุดชะงักของห่วงโซ่อุปทานที่อาจเกิดขึ้นในอนาคต
รัฐมนตรีช่วยว่าการกระทรวงการต่างประเทศได้กล่าวย้ําความมุ่งมั่นของไทยที่จะทํางานร่วมกับประเทศหุ้นส่วน IPEF ต่อไปอย่างใกล้ชิด เพื่อเสริมสร้างความเชื่อมโยงด้านโครงสร้างพื้นฐานในภูมิภาคอย่างไร้รอยต่อ กระตุ้นการลงทุนรองรับการเปลี่ยนผ่านสู่พลังงานสะอาดและการพัฒนาโครงสร้างพื้นฐานที่สนับสนุนการดําเนินการด้านการเปลี่ยนแปลงสภาพภูมิอากาศ ส่งเสริมการวิจัยและพัฒนาเทคโนโลยี ตลอดจนกระชับความร่วมมือด้านการต่อต้านการทุจริตและเพิ่มความโปร่งใสทางภาษี อันจะเป็นประโยชน์ต่อการเสริมสร้างสภาพแวดล้อมที่เอื้อต่อการขยายการค้าและการลงทุนคุณภาพสูงต่อไป
รัฐบาลไทย-ข่าวทำเนียบรัฐบาล-มท.1 สั่งเตรียมการช่วยเหลือประชาชนช่วงฤดูหนาว ให้จังหวัดอัพเดทบัญชีกลุ่มเปราะบาง เช็ควัสดุอุปกรณ์พร้อมเข้าช่วยเหลือ แนะความรู้การดูแลสุขภาพ พร้อมดูแลความปลอดภัยสถานที่ท่องเที่ยว
วันศุกร์ที่ 17 พฤศจิกายน 2566
17/11/2566
มท.1 สั่งเตรียมการช่วยเหลือประชาชนช่วงฤดูหนาว ให้จังหวัดอัพเดทบัญชีกลุ่มเปราะบาง เช็ควัสดุอุปกรณ์พร้อมเข้าช่วยเหลือ แนะความรู้การดูแลสุขภาพ พร้อมดูแลความปลอดภัยสถานที่ท่องเที่ยว
มท.1 สั่งเตรียมการช่วยเหลือประชาชนช่วงฤดูหนาว ให้จังหวัดอัพเดทบัญชีกลุ่มเปราะบาง เช็ควัสดุอุปกรณ์พร้อมเข้าช่วยเหลือ แนะความรู้การดูแลสุขภาพ พร้อมดูแลความปลอดภัยสถานที่ท่องเที่ยว เฝ้าระวังอัคคีภัย
น.ส.ไตรศุลี ไตรสรณกุล เลขานุการ รมว.มหาดไทย และโฆษกกระทรวงมหาดไทย กล่าวว่า นายอนุทิน ชาญวีรกูล รองนายกรัฐมนตรีและ รมว.มหาดไทยมีความห่วงใยพี่น้องประชาชนที่อาจได้รับผลกระทบในช่วงฤดูหนาวหลังกรมอุตุนิยมวิทยาได้ประกาศเริ่มต้นฤดูหนาว เมื่อวันที่ 14 พ.ย. 66 ที่ผ่านมา จึงได้มีข้อสั่งการในฐานะผู้บัญชาการป้องกันและบรรเทาสาธารภัยแห่งชาติ ไปยังผู้ว่าราชการจังหวัด ให้ดําเนินการเตรียมการป้องกันและแก้ไขปัญหาภัยจากอากาศหนาว ปี 2566-2567 เพื่อให้สามารถดูแลประชาชนได้อย่างทั่วถึง
ทั้งนี้ กองบัญชาการป้องกันและบรรเทาสาธารณภัยแห่งชาติได้ติดตามสภาพอากาศร่วมกับกรมอุตุนิยมวิทยา คาดการณ์ว่าในช่วงเดือน ธ.ค. 66 และ ม.ค. 67 จะเป็นช่วงที่อากาศหนาวที่สุด และจะสิ้นสุดฤดูหนาวในเดือนก.พ. 67
น.ส.ไตรศุลี กล่าวว่า นายอนุทินให้ทุกจังหวัดติดตามสถานการณ์สภาพอากาศจากกรมอุตุนิยมวิทยาอย่างใกล้ชิดเพื่อประเมินสถานการณ์ผลกระทบในพื้นที่ สามารถแจ้งเตือนประชาชนได้ทันท่วงที และเจ้าหน้าที่สามารถประเมินการช่วยเหลือได้รวดเร็ว มีการทบทวนแผนเผชิญเหตุของจังหวัด โดยเฉพาะการสํารวจและปรับปรุงปรุงบัญชีกลุ่มเปราะบาง ไม่ว่าจะเป็นผู้สูงอายุ คนพิการ ทุพพลภาพ เด็กไร้ผู้อุปการะ สตรีมีครรภ์ ตลอดจนวัสดุอุปกรณ์ต่างๆ ซักซ้อมแผนงานร่วมกันระหว่างหน่วยงานที่เกี่ยวข้อง ให้พร้อมสําหรับเข้าช่วยเหลือประชาชน
พร้อมกันนี้ ต้องสร้างการรับรู้ และให้คําแนะนําให้แก่ประชาชนเกี่ยวกับการดูแลสุขภาพในช่วงฤดูหนาว เช่น การงดดื่มเครื่องดื่มแอลกอฮอล์เพื่อคลายหนาว เนื่องจากมีความเสี่ยงต่อการเกิดภาวะอุณหภูมิร่างกายต่ํากว่าปกติ (Hypothermia) จนอาจเสียชีวิตได้ ไม่ผิงไฟในที่อับอากาศเพราะอาจทําให้หมดสติและขาดอากาศหายใจ ประสานงานหน่วงานด้านสาธารณสุขเพื่อเตรียมพร้อมสําหรับการป้องกันโรคติดต่อในฤดูหนาว
น.ส.ไตรศุลี กล่าวว่า รมว.มหาดไทย ยังได้เน้นย้ําถึงนโยบายให้ทุกระดับของกระทรวงมหาดไทยสนับสนุนการกระตุ้นและฟื้นฟูการท่องเที่ยวตามนโยบายของรัฐบาลภายใต้การนําของนายเศรษฐา ทวีสิน นายกรัฐมนตรีและรมว.คลัง โดยในส่วนที่เกี่ยวข้องกับกระทรวงมหาดไทยคือการดูแลความปลอดภัยของนักท่องเที่ยว ซึ่งในฤดูหนาวนั้นนักท่องเที่ยวจะเดินทางไปยังสถานที่ท่องเที่ยวที่มีอากาศเย็นเป็นจํานวนมาก จึงขอให้จังหวัดโดยเฉพาะพื้นที่ท่องเที่ยวมีแนวทางการป้องกันและลดอุบัติเหตุที่อาจเกิดจากการสัญจร เช่น กรณีถนนลื่น สภาพทัศนวิสัยต่ําจากหมอกหนา ประสานหน่วยงานเกี่ยวข้องเพื่อติดตั้งสัญญาไฟ ไฟฟ้าส่องสว่างบริเวณทางแยกและจุดเสี่ยง จัดเจ้าหน้าที่อํานวยความสะดวกประชาชนและนักท่องเที่ยว เป็นต้น
นอกจากนี้ ให้มีการป้องกันการเกิดอัคคีภัยเนื่องจากฤดูหนาวมีสภาพอากาศแห้ง โดยให้เตรียมเจ้าหน้าที่ รถดับเพลิง รถบรรทุกน้ําและอุปกรณ์ดับเพลิงให้มีความพร้อมปฏิบัติหน้าที่ได้ทันที จัดเจ้าหน้าที่ อาสาสมัคร ประชาชนจิตอาสาในการเฝ้าระวังอัคคีภัยในชุมชน สถานที่ท่องเที่ยว ตลอดจนรณรงค์ขอความร่วมมือจากเกษตรกรให้ใช้วิธีไถกลบ แทนการเผาตอซังและวัสดุทางการเกษตร เพื่อลดความเสี่ยงเกิดอัคคีภัยและลดปัญหาหมอกควันด้วย
รัฐบาลไทย-ข่าวทำเนียบรัฐบาล-ออมสินประกาศเจตนารมณ์ ร่วม CAC ผนึกแนวร่วมต่อต้านคอร์รัปชันของภาคเอกชนไทย
วันศุกร์ที่ 17 พฤศจิกายน 2566
17/11/2566
ออมสินประกาศเจตนารมณ์ ร่วม CAC ผนึกแนวร่วมต่อต้านคอร์รัปชันของภาคเอกชนไทย
ธ.ออมสินร่วมเป็นสมาชิกแนวร่วมต่อต้านคอร์รัปชันของภาคเอกชนไทย : Thai Private Sector Collection Action Against Corruption (CAC) และเป็นหน่วยงานรัฐวิสาหกิจแห่งแรกที่ไม่อยู่ในตลาดหลักทรัพย์แห่งประเทศไทย ที่ได้เป็นสมาชิก CAC
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารได้เข้าร่วมเป็นสมาชิกแนวร่วมต่อต้านคอร์รัปชันของภาคเอกชนไทย : Thai Private Sector Collection Action Against Corruption หรือ CAC และเป็นหน่วยงานรัฐวิสาหกิจแห่งแรกที่ไม่อยู่ในตลาดหลักทรัพย์แห่งประเทศไทย ที่ได้เป็นสมาชิก CAC เพื่อเป็นการประกาศเจตนารมณ์ความมุ่งมั่นของธนาคารออมสินในการดําเนินธุรกิจอย่างมีธรรมาภิบาล ยึดมั่นในหลักการกํากับดูแลกิจการที่ดี มีกระบวนการทํางานเพื่อป้องกันการทุจริตและคอร์รัปชัน สอดคล้องกับการดําเนินธุรกิจตามกรอบแนวคิด ESG ซึ่ง G : Governance หรือมิติด้านธรรมาภิบาล เป็นพลังสําคัญในการขับเคลื่อนองค์กรที่ดําเนินกิจการอย่างโปร่งใส ตรวจสอบได้ บุคลากรทั่วทั้งองค์กรมีจิตสํานึกในการต่อต้านการทุจริตทุกรูปแบบ อีกทั้งยังมีเป้าหมายเชิญชวนผู้ประกอบการ พันธมิตร คู่ค้า หรือองค์กรต่าง ๆ เข้าร่วมประกาศเจตนารมณ์ต่อต้านคอร์รัปชัน เพื่อขยายเครือข่ายการต่อต้านคอร์รัปชันต่อไป
ธนาคารออมสิน เป็นธนาคารที่มีความมุ่งมั่น มีความรับผิดชอบ (Responsible Banking) ดําเนินธุรกิจด้วยความซื่อสัตย์สุจริต โปร่งใส เป็นธรรม ส่งเสริมให้ผู้บริหาร พนักงาน และลูกจ้าง มีความตั้งใจต่อต้านการทุจริตทุกรูปแบบ ปฏิบัติหน้าที่อย่างมีคุณธรรม จริยธรรม คํานึงถึงประโยชน์ส่วนรวม ไม่ปฏิบัติขัดแย้งกันระหว่างประโยชน์ส่วนบุคคลกับประโยชน์ส่วนรวม เพื่อสร้างความเชื่อมั่นและความไว้วางใจจากผู้มีส่วนได้ส่วนเสียทุกกลุ่ม และเพื่อการพัฒนาองค์กรอย่างยั่งยืน มีการประกาศเจตจํานงการปฏิบัติหน้าที่ เพื่อให้ผู้บริหาร พนักงาน และลูกจ้างของธนาคาร ใช้เป็นแนวทางในการประพฤติปฏิบัติอย่างเคร่งครัด.
รัฐบาลไทย-ข่าวทำเนียบรัฐบาล-สธ.เผยแผ่นดินไหวเมียนมา กระทบ รพ. 14 แห่งใน 3 จังหวัด ปิดบริการบางส่วน 2 แห่ง
วันศุกร์ที่ 17 พฤศจิกายน 2566
สธ.เผยแผ่นดินไหวเมียนมา กระทบ รพ. 14 แห่งใน 3 จังหวัด ปิดบริการบางส่วน 2 แห่ง
รัฐมนตรีว่าการกระทรวงสาธารณสุข เผย เหตุแผ่นดินไหวที่เมียนมาเช้านี้ แรงสั่นสะเทือนถึงหลายจังหวัดในไทย พบ 3 จังหวัด โรงพยาบาล 14 แห่งได้รับผลกระทบ
รัฐมนตรีว่าการกระทรวงสาธารณสุข เผย เหตุแผ่นดินไหวที่เมียนมาเช้านี้ แรงสั่นสะเทือนถึงหลายจังหวัดในไทย พบ 3 จังหวัด โรงพยาบาล 14 แห่งได้รับผลกระทบ ได้แก่ เชียงราย 11 แห่ง เชียงใหม่ 2 แห่ง และสกลนคร 1 แห่ง ส่วนใหญ่เกิดรอยร้าว ไม่กระทบโครงสร้างหลัก ส่งทีมช่างเข้าตรวจสอบเพิ่มเติม เปิดบริการได้ 12 แห่ง ปิดบริการบางส่วน 2 แห่ง
วันนี้ (17 พฤศจิกายน 2566) นพ.ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงกรณีเกิดแผ่นดินไหวความรุนแรงขนาด 6.4 ในพื้นที่ จ.เชียงตุง รัฐฉาน ประเทศเมียนมา เมื่อช่วงเช้าวันนี้ ว่า การเกิดแผ่นดินไหวในครั้งนี้สามารถรับรู้แรงสั่นสะเทือนได้ถึงหลายพื้นที่ในประเทศไทย เบื้องต้นได้รับรายงานผลกระทบใน 3 จังหวัด ได้แก่ 1.เชียงราย มีหน่วยบริการสาธารณสุขได้รับผลกระทบ จํานวน 11 แห่ง ได้แก่ โรงพยาบาลเชียงรายประชานุเคราะห์ โรงพยาบาลแม่ลาว โรงพยาบาลสมเด็จพระญาณสังวร โรงพยาบาลแม่จัน โรงพยาบาลพาน โรงพยาบาลสมเด็จพระยุพราชเชียงของ โรงพยาบาลเชียงแสน โรงพยาบาลพญาเม็งราย โรงพยาบาลดอยหลวง โรงพยาบาลแม่ฟ้าหลวง และโรงพยาบาลแม่สาย ส่วนใหญ่พบปัญหามีรอยร้าว รอยแยกหลายจุดทั้งภายในและภายนอกอาคาร แต่ไม่ได้มีผลกระทบโครงสร้างหลัก โดยโรงพยาบาลเชียงรายประชานุเคราะห์ปิดบริการบางส่วนที่ตึกกุมารเวช โดยย้ายผู้ป่วยไปที่ตึกสงฆ์แทน ได้กําชับให้สํารวจโครงสร้างหลักตึกสูงอย่างละเอียดโดยให้สาธารณสุขนิเทศก์และเจ้าหน้าที่กองวิศวกรรมการแพทย์ สํานักงานสนับสนุนบริการสุขภาพที่ 1 เชียงใหม่ ลงพื้นที่ตรวจสอบเพิ่มเติม
นพ.ชลน่านกล่าวต่อว่า 2.เชียงใหม่ มีรายงานความเสียหาย 2 แห่ง ที่โรงพยาบาลสันทราย อาคารมีรอยร้าวเพิ่มหลายจุด และรอยร้าวเดิมเพิ่มความยาวขึ้น และโรงพยาบาลเชียงดาว พบรอยร้าว 1 แห่งที่ห้องยา สํานักงานสนับสนุนบริการสุขภาพที่ 1 เชียงใหม่ จะเข้าตรวจสอบและประเมินความเสียหายเช่นกัน โดยทั้งสองแห่งเปิดบริการตามปกติ และ 3.สกลนคร ตึกอุบัติเหตุฉุกเฉิน 9 ชั้น เกิดการสั่นไหวและมีรอยร้าว ได้เคลื่อนย้ายผู้ป่วยออกจากตึก และประกาศปิดบริการอาคารดังกล่าวทั้งหมด งดให้บริการผู้ป่วยนอก กรณีผู้ป่วยฉุกเฉินให้ส่งโรงพยาบาลใกล้เคียงหรือรับบริการที่ ตึกรังสีรักษา ก่อนชั่วคราว เบื้องต้นทีมโยธาธิการของจังหวัดได้ตรวจสอบโครงสร้างพบว่าน่าจะไม่มีปัญหา อย่างไรก็ตาม ทีมช่างจากส่วนกลางจะเข้าตรวจสอบอีกครั้งช่วงสุดสัปดาห์นี้ สําหรับจังหวัดอื่นๆ ที่ได้รับแรงสั่นไหวแต่ไม่ได้รับผลกระทบมี 6 จังหวัด ได้แก่ ลําปาง แม่ฮ่องสอน พิจิตร ชัยนาท กําแพงเพชร และอุทัยธานี
********************************** 17 พฤศจิกายน 2566